pythainlp/thaigov-v2-corpus-22032023 huggingface dataset:
วันจันทร์ที่ 5 เมษายน 2564
รมว.วธ.เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔
รมว.วธ.เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔
วันที่ ๒ เมษายน ๒๕๖๔ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔ โดยมี นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายประทีป เพ็งตะโก อธิบดีกรมศิลปากร นายเกรียงศักดิ์ บุญประสิทธิ์ อธิบดีกรมการศาสนา นางสาวลิปิการ์ กำลังชัย รองอธิบดีกรมส่งเสริมวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ที่เกี่ยวข้อง เข้าร่วม ณ พิพิธภัณฑสถานแห่งชาติ พระนคร กรุงเทพฯ
วันจันทร์ที่ 5 เมษายน 2564
มท.1 พร้อมด้วยผู้บริหารระดับสูงกระทรวงมหาดไทย ร่วมถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
มท.1 พร้อมด้วยผู้บริหารระดับสูงกระทรวงมหาดไทย ร่วมถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
เมื่อวันที่ 2 เม.ย. 64 เวลา 15.30 น. ที่ศาลาสหทัยสมาคม ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นำนายฉัตรชัย พรหามเลิศ ปลัดกระทรวงมหาดไทย พร้อมด้วย คณะผู้บริหารระดับสูงของกระทรวงมหาดไทย อธิบดี และหัวหน้าหน่วยงานรัฐวิสาหกิจในสังกัดกระทรวงมหาดไทย ทูลเกล้าฯ ถวายแจกันดอกไม้และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
วันจันทร์ที่ 5 เมษายน 2564
“กอช. สร้างฐานเครือข่ายตัวแทน กอช. เพิ่ม ให้ครอบคลุมทุกหมู่บ้านทั่วประเทศ”
กอช. รับสมัครตัวแทน กอช. ประจำหมู่บ้านเพิ่ม เพื่อสร้างเครือข่ายการออมให้ครอบคลุมทุกหมู่บ้านทั่วประเทศ โดยเปิดรับสมัครหมู่บ้านละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th”
กองทุนการออมแห่งชาติ หรือ กอช. รับสมัครตัวแทน กอช. ประจำหมู่บ้านเพิ่ม เพื่อสร้างเครือข่ายการออมให้ครอบคลุมทุกหมู่บ้านทั่วประเทศ โดยเปิดรับสมัครหมู่บ้านละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. มุ่งสร้างเครือข่ายในระดับพื้นที่ เชิญชวนสมาชิก สมัครเป็นตัวแทน กอช. ประจำหมู่บ้าน ในการให้บริการสมาชิก กอช. ซึ่งปัจจุบัน กอช. มีตัวแทน กอช. ประจำหมู่บ้านกว่า 26,000 หมู่บ้าน ทั้งนี้มีสมาชิกผู้สนใจมีความประสงค์จะสมัครเป็นตัวแทน กอช. ประจำหมู่บ้านเพิ่ม กอช. จึงเปิดรับตัวแทนเพื่อให้การออมได้ครอบคลุมทุกหมู่บ้านเพิ่มมากขึ้น โดยผู้ที่สมัครเป็นตัวแทน กอช. ประจำหมู่บ้านต้องให้บริการสมาชิก อาทิ แนะนำการสมัครสมาชิกผ่านแอปพลิเคชัน “กอช.” การส่งเงินออมสะสม ให้คำปรึกษาหรือให้ข้อมูลเกี่ยวกับการออมเงินกับ กอช. และส่งเสริมให้มีการออมในระดับพื้นที่เพิ่มมากขึ้นครอบคลุมทุกหมู่บ้านทั่วทั้งประเทศ โดยเปิดรับสมัครหมู่บ้านละ 1 ท่าน เพียงผู้ที่สมัครต้องมีคุณสมบัติเบื้องต้น ดังนี้
1. ผู้สมัครต้องเป็นสมาชิก กอช.
2. ต้องมีอายุไม่ต่ำกว่า 20 ปีบริบูรณ์ ในวันที่ผู้ใหญ่บ้านรับรองคุณสมบัติ
3. มีภูมิลำเนาอยู่ในหมู่บ้านที่ทำการสมัครเป็นตัวแทน กอช. ประจำหมู่บ้าน
4. มีความรู้ความเข้าใจเกี่ยวกับ กอช.
5. ไม่มีประวัติเสื่อมเสียด้านการเงิน การพนัน หรือยาเสพติด
6. ไม่เคยต้องคำพิพากษาจำคุก
ทั้งนี้ สมาชิกสามารถสมัครเป็นตัวแทน กอช. ประจำหมู่บ้าน ได้ตั้งแต่วันนี้เป็นต้นไป เพียงแสดงความประสงค์พร้อมกรอกข้อมูลการสมัครได้ที่ทำการปกครองอำเภอทั่วประเทศ (เสมียนตราอำเภอ) ตามวันและเวลาทำการ ดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th” สอบถามข้อมูลเพิ่มเติมโทร. 02-049-9000
“คุณออม รัฐช่วยออม คุณได้บำนาญ”
วันจันทร์ที่ 5 เมษายน 2564
"ยุติธรรม" นำทัพ รับเรื่องช่วยเหลือประชาชน ในงานเปิดตัวรายการสด "หมอความ (มหาชน) X NATION ระวังภัย" ทาง NATION TV ๒๒
นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์  เลขานุการรัฐมนตรีว่าการกระทรวงยุติธรรม เข้าร่วมเปิดรายการ "หมอความ (มหาชน) X NATION ระวังภัย" ออกอากาศสดกับ ทนายสงกาญ์  อัจฉริยะทรัพย์
ในวันเสาร์ที่ ๓ เมษายน ๒๕๖๔ เวลา ๑๐.๔๐ น. ณ สถานีโทรทัศน์เนชั่น TV ๒๒ นายสมศักดิ์ เทพสุทิน รัฐมนตรีว่าการกระทรวงยุติธรรมมอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เข้าร่วมเปิดรายการ "หมอความ (มหาชน) X NATION ระวังภัย" ออกอากาศสดกับ ทนายสงกาญ์ อัจฉริยะทรัพย์​ โดยมี ผู้บริหารสถานีโทรทัศน์ NATION TV ให้การต้อนรับนอกจากนี้ ยังมีผู้บริหารจากหลายหน่วยงาน อาทิ สำนักนายกรัฐมนตรี สำนักงานอัยการสูงสุด
สำนักงานตำรวจแห่งชาติ ฯลฯ และกระทรวงยุติธรรม เข้าร่วมกิจกรรมในส่วนของกระทรวงยุติธรรม ได้จัดเจ้าหน้าที่จากสำนักงานช่วยเหลือทางการเงินแก่ผู้เสียหายและจำเลยในคดีอาญา กรมคุ้มครองสิทธิและเสรีภาพ พร้อมด้วย สำนักงานกองทุนยุติธรรม และศูนย์ยุติธรรมสร้างสุขเข้าร่วมรับเรื่องร้องทุกข์ขอความเป็นธรรมจากประชาชนที่ได้รับความเดือดร้อนกว่า ๗๐ ราย
เลขานุการรัฐมนตรีว่าการกระทรวงยุติธรรม กล่าวใจความตอนหนึ่งในการให้สัมภาษณ์ผ่านรายการ ว่า พลเอกประยุทธ์ จันทร์โอชา นายกรัฐมนตรี ได้มีนโยบายให้ทุกกระทรวงมีช่องทางในการรับเรื่องราวร้องทุกข์ ดังนั้น นายสมศักดิ์ เทพสุทิน รัฐมนตรีว่าการกระทรวงยุติธรรม จึงได้ให้ตั้งศูนย์ยุติธรรมสร้างสุขขึ้น เพื่อเป็น
ช่องทางในการรับเรื่องราวร้องทุกข์ของประชาชนในทุกๆ ด้าน ตลอดจนเป็นช่องทางสำหรับประชาชนทั่วไปด้วย ทั้งนี้ กระทรวงยุติธรรมมีช่องทางต่างๆ ในการรับเรื่องราวร้องทุกข์จากประชาชน อาทิ สำนักงานยุติธรรมจังหวัดทั่วประเทศ ศูนย์ยุติธรรมชุมชน ตลอดจน สายด่วน ๑๑๑๑ กด ๗๗ หากประชาชนมีปัญหาด้านคดีความไม่ได้รับความเป็นธรรม หรือตกเป็นผู้เสียหายในคดีอาญา จะมีกองทุนยุติธรรมและกรมคุ้มครองสิทธิและเสรีภาพที่จะดูแลเรื่องเยียวยาและให้ความช่วยเหลือประชาชนให้ได้รับความเป็นธรรมด้วย
วันจันทร์ที่ 5 เมษายน 2564
รมว.วธ.เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รมว.วธ.เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันศุกร์ที่ ๒ เมษายน ๒๕๖๔ เวลา ๑๓.๐๐ น. พระธรรมไตรโลกาจารย์ เจ้าอาวาสวัดราชประดิษฐสถิตมหาสีมาราม เป็นประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน ๒๕๖๔ โดยมีนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหารกระทรวงวัฒนธรรม ข้าราชการ เจ้าหน้าที่ที่เกี่ยวข้อง และพุทธศาสนิกชนเข้าร่วม ณ พระวิหารหลวง วัดราชประดิษฐสถิตมหาสีมาราม เขตพระนคร กรุงเทพมหานคร
วันจันทร์ที่ 5 เมษายน 2564
ก.อุตฯ ร่วมแสดงความยินดีฉลองครบรอบ 50 ปีของกลุ่มบริษัทเดลต้า อีเลคโทรนิคส์
ผู้บริหาร ก.อุตฯ ร่วมแสดงความยินดีฉลองครบรอบ 50 ปีของกลุ่มบริษัทเดลต้า อีเลคโทรนิคส์
วันนี้ (5 เมษายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม และผู้บริหารกระทรวงอุตสาหกรรม ร่วมเป็นเกียรติในงาน “Delta 50-Year Anniversary” ฉลองครบรอบ 50 ปีของกลุ่มบริษัท เดลต้า อีเลคโทรนิคส์ ซึ่งจัดขึ้นภายใต้ธีม “Influencing 50 Embracing 50:50 ปี พลังงานประสิทธิภาพ และ 50 ปีต่อไป เทคโนโลยีในโลกยุคดิจิทัล” โดยมี นายแจ็คกี้ จาง ประธานบริหาร บริษัท เดลต้า อีเลคโทรนิคส์ (ประเทศไทย) จำกัด (มหาชน) และคณะให้การต้อนรับ ทั้งนี้ คณะผู้เข้าร่วมงานได้ร่วมรับชมภาพยนตร์สารคดีโดยเครื่องฉายโปรเจคเตอร์ DELTA รุ่น INSIGN Laser 8K เครื่องแรกของโลก ซึ่งเป็นเครื่องฉายโปรเจกเตอร์ความละเอียดสูง ภาพคมชัดมีความสมจริง ณ โรงภาพยนตร์พารากอนซีนีเพล็กซ์ ชั้น 5 ศูนย์การค้าสยามพารากอน
วันจันทร์ที่ 5 เมษายน 2564
รองปลัดวธ.เป็นประธานกิจกรรมทำบุญตักบาตรเพื่อความเป็นสิริมงคลของกระทรวงวัฒนธรรม
รองปลัดวธ.เป็นประธานกิจกรรมทำบุญตักบาตรเพื่อความเป็นสิริมงคลของกระทรวงวัฒนธรรม
วันที่ ๒ เมษายน ๒๕๖๔ เวลา ๐๘.๓๐ น. นายกิตติพันธ์ พานสุวรรณ รองปลัดกระทรวงวัฒนธรรม เป็นประธานกิจกรรมทำบุญตักบาตรเพื่อความเป็นสิริมงคลของกระทรวงวัฒนธรรม โดยมี ผู้บริหารกระทรวงวัฒนธรรม ข้าราชการ และเจ้าหน้าที่เข้าร่วม ณ บริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 5 เมษายน 2564
ผู้ว่ายาสูบชี้แจงข่าวเรื่องการออกจำหน่ายบุหรี่ราคาถูก
ผู้ว่าการการยาสูบแห่งประเทศไทย (ยสท.) ชี้แจงกรณีมีข่าวเรื่องการออกจำหน่ายบุหรี่ราคาถูก เมื่อวันจันทร์ที่ 29 มีนาคม 2564 ดังนี้
ผู้ว่าการการยาสูบแห่งประเทศไทย (ยสท.) ชี้แจงกรณีมีข่าวเรื่องการออกจำหน่ายบุหรี่ราคาถูก เมื่อวันจันทร์ที่ 29 มีนาคม 2564 ดังนี้
1. ยสท.ที่อยู่ในช่วงการดำเนินการที่มีผลกระทบต่อเนื่องทำให้การจำหน่ายบุหรี่ลดน้อยลง ผลจากการปรับภาษีสรรพสามิต ซึ่งส่งผลต่อทั้งรายได้ ยสท. ภาษีนำส่งส่งรัฐ และหนักที่สุดคือการรับซื้อใบยาจากเกษตรกรที่ลดน้อยลงกว่า 50% ทำให้รายได้เกษตรกรหายไปอย่างมาก
2. ยสท.ต้องปรับตัวทุกอย่างเพื่อให้องค์กรมั่นคง อยู่รอด เป็นรัฐวิสาหกิจที่มั่นคง มีวินัย และคำนึงถึงผลประโยชน์ของสังคม รวมถึงผลกระทบต่อผู้เกี่ยวข้องกับอุตสาหกรรมบุหรี่ ได้แก่ สุขภาพของคนไทย รายได้ภาษี รวมถึงกองทุนต่างๆ ที่ ยสท. สนับสนุน ตลอดจนเกษตรกรชาวไร่ที่ปลูกใบยา และตัวแทนจำหน่ายบุหรี่ของ ยสท.
3. ยสท.กังวลเรื่องบุหรี่เถื่อน และบุหรี่ปลอมแปลง ที่มีการลักลอบนำเข้ามาในประเทศ มีอัตราเติบโตสูงถึง 20% รวมถึงการบริโภคยาเส้นที่มีอัตราการเติบโตสูงถึง 3 เท่าในรอบ 3 ปีที่ผ่านมา ปัจจุบันมีผู้สูบบุหรี่ที่ไม่มีก้นกรอง ซึ่งมีค่าทาร์และนิโคตินที่สูงจากใบยาที่ไม่มีคุณภาพมากถึง 34,500 ล้านมวน
ยสท. ไม่มีนโยบายและกลยุทธ์ทางการตลาดที่จะออกบุหรี่ราคาต่ำ เพื่อให้คนไทยสูบบุหรี่เพิ่มขึ้น ซึ่งจะมีผลกระทบอย่างมากในทางสาธารณสุข แต่อยากขอให้รัฐบาลมีมาตรการใส่ใจขั้นเด็ดขาด ในเรื่องการปราบปรามบุหรี่ปลอม บุหรี่เถื่อน ที่จะส่งผลทั้งด้านสุขภาพ และไม่ได้นำส่งรายได้ให้กับรัฐ อีกทั้งไม่ได้ใช้ใบยาสูบภายในประเทศ ทำให้เกษตรกรชาวไร่ยาสูบ และซัพพลายเชน (supply chain) ได้รับผลกระทบทั้งระบบ รวมถึงหามาตรการให้ความรู้ความเข้าใจกับการบริโภคสูบยาเส้นอย่างจริงจัง
สุดท้ายนี้ ยสท. ขอยืนยันว่า ยสท.คือกลไกของรัฐ ที่พร้อมร่วมมือสนับสนุนนโยบายที่ก่อให้เกิดประโยชน์แก่รัฐ และประชาชน
วันจันทร์ที่ 5 เมษายน 2564
เตือน!...ฝนฟ้ามาอย่าไปอยู่กลางแจ้ง
...
จากข้อมูลกรมอุตุนิยมวิทยา รายงานว่า ช่วง 3 - 6 เม.ย. นี้ เกือบทุกภาคของประเทศไทยจะมีพายุฝนฟ้าคะนอง และลมกระโชกแรง แม้จะช่วยคลายร้อนไปได้บ้าง แต่ต้องระวัง “ฟ้าผ่า”
.
โดยเฉพาะเด็กที่มักจะชอบเล่นหรือทำกิจกรรมในที่โล่งแจ้ง พ่อแม่ผู้ปกครองจึงต้องดูแลอย่างใกล้ชิดในช่วงที่เกิดฝนฟ้าคะนอง ให้เด็ก ๆ รีบเข้าบ้าน หลีกเลี่ยงต้นไม้ใหญ่ หรือไปหลบอยู่ใต้ต้นไม้
.
หากประชาชนพบเห็นผู้ประสบภัยจากฟ้าผ่า อย่างแรก ให้สังเกตบริเวณที่เกิดเหตุว่ายังมีความเสี่ยงต่อการถูกฟ้าผ่าหรือไม่ ถ้าปลอดภัยให้รีบเคลื่อนย้ายผู้ถูกฟ้าผ่าไปยังตำแหน่งที่ปลอดภัย
.
โดยสามารถแตะต้องตัวผู้ถูกฟ้าผ่าได้ทันที เนื่องจากคนที่ถูกฟ้าผ่า จะไม่มีกระแสไฟฟ้าอยู่ในร่างกายเหมือนผู้ที่ถูกไฟดูด
.
ลำดับต่อไป รีบโทรแจ้งสายด่วนช่วยชีวิต 1669 จากนั้นปฏิบัติตามคำแนะนำเบื้องต้น จากศูนย์รับแจ้งเหตุในการดูแลผู้ป่วย ระหว่างรอรถฉุกเฉินมารับผู้ป่วยครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 5 เมษายน 2564
​การยาสูบแห่งประเทศไทยยืนยันไม่มีนโยบายและกลยุทธทางการตลาดออกบุหรี่ราคาต่ำ พร้อมสนับสนุนนโยบายที่ก่อให้เกิดประโยชน์แก่รัฐและประชาชน
​การยาสูบแห่งประเทศไทยยืนยันไม่มีนโยบายและกลยุทธทางการตลาดออกบุหรี่ราคาต่ำ พร้อมสนับสนุนนโยบายที่ก่อให้เกิดประโยชน์แก่รัฐและประชาชน
2 เมษายน พ.ศ. 2564 นายนพดล หาญธนสาร รองผู้ว่าการด้านบริหาร การยาสูบแห่งประเทศไทยชี้แจงการยาสูบแห่งประเทศไทย เตรียมออกบุหรี่ใหม่มาจำหน่ายในราคาถูก จากการจำหน่ายบุหรี่ลดน้อยลง ผลจากการปรับภาษีสรรพสามิต ส่งผลทั้งรายได้ ยสท.ภาษีส่งรัฐ และหนักที่สุด คือการรับซื้อใบยาจากเกษตรกรที่ลดน้อยลงกว่า50% ทำให้รายได้เกษตรกรหายไปอย่างมาก การยาสูบแห่งประเทศไทยต้องปรับตัวทุกอย่างเพื่อให้องค์กรมั่นคงอยู่รอด เป็นรัฐวิสาหกิจที่มั่นคงมีวินัยและคำนึงผลประโยชน์สังคม รวมถึงผลกระทบต่อผู้เกี่ยวข้องกับอุตสาหกรรมบุหรี่ทั้งหมด สุขภาพคนไทย รายได้ภาษี รวมถึงกองทุนต่างๆ ที่สนับสนุน เกษตรกรชาวไร่ ตัวแทนจำหน่าย รวมทั้งการยาสูบแห่งประเทศไทย ยังกังวลเรื่องบุหรี่เถื่อนที่ทั้งปลอมการผลิต ลักลอบนำเข้ามาในประเทศ ซึ่งมีอัตราเติบโตถึง 20% ขึ้นไป รวมถึงการบริโภคสูบยาเส้นที่มีอัตราเติบโตถึง 3 เท่าในรอบ 3 ปี ปัจจุบันมีผู้สูบ 34,500 ล้านมวน ซึ่งไม่มีทั้งก้นกรองและมีค่าทาร์ นิโคตินที่สูงจากใบยาที่ไม่มีคุณภาพเพียงพอ
อย่างไรก็ตาม การยาสูบแห่งประเทศไทย ไม่มีนโยบายและกลยุทธทางการตลาดที่ออกบุหรี่ราคาต่ำ เพื่อให้คนไทยสูบบุหรี่เพิ่มขึ้น ซึ่งจะมีผลกระทบอย่างมากในทางสาธารณสุข แต่ต้องการให้มีการปราบปรามบุหรี่ปลอม บุหรี่เถื่อนที่มีผลทั้งด้านสุขภาพและไม่ได้นำส่งรายได้ให้กับรัฐ อีกทั้งไม่ได้ใช้ใบยาสูบในประเทศ ทำให้เกษตรกรชาวไร่ยาสูบ และซัพพลายเชนใบยาสูบได้รับผลกระทบทั้งระบบ รวมถึงหามาตรการให้ความรู้ความเข้าใจกับการบริโภคสูบยาเส้นอย่างจริงจัง ยืนยันการยาสูบแห่งประเทศไทย คือกลไกของรัฐที่พร้อมร่วมมือสนับสนุนนโยบายที่ก่อให้เกิดประโยชน์แก่รัฐและประชาชน
....................................
วันจันทร์ที่ 5 เมษายน 2564
ประกาศปิดทะเลฝั่งอันดามัน 3 เดือน ให้สัตว์น้ำวางไข่
วันเสาร์ที่ 3 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ช่วงนี้เข้าสู่ฤดูวางไข่ของสัตว์ทะเลหลายชนิด รัฐบาลจึงประกาศใช้มาตรการบริหารจัดการทรัพยากรสัตว์น้ำในฤดูสัตว์น้ำมีไข่ วางไข่ เลี้ยงตัวอ่อน ฝั่งทะเลอันดามันประจำปี 2564 โดยปิดไม่ให้มีการทำประมงฝั่งทะเลอันดามัน 4 จังหวัด ได้แก่ จ.ภูเก็ต พังงา กระบี่ และตรัง ครอบคลุมพื้นที่ 5,000 ตร.กม. ระหว่างวันที่ 1 เม.ย. – 30 มิ.ย.64 รวม 3 เดือน เพื่อให้สัตว์น้ำได้มีเวลาวางไข่และเลี้ยงตัวอ่อนจนเติบโตโดยไม่ถูกรบกวน หากฝ่าฝืน มีโทษปรับตั้งแต่ 5,000 บาท – 30 ล้านบาท ขึ้นกับขนาดของเรือประมง หรือ ปรับ 5 เท่าของมูลค่าสัตว์น้ำที่ได้จากการทำประมง ถือเป็นการสร้างสมดุลระหว่างการอนุรักษ์และการใช้ประโยชน์จากทรัพยากรธรรมชาติอย่างยั่งยืน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 5 เมษายน 2564
“กรุงไทย”สำรองเงินสด ช่วงเทศกาลสงกรานต์ 30,155 ล้านบาท
ในช่วงเทศกาลสงกรานต์ ปี 2564 ธนาคารกรุงไทยได้สำรองเงินสดเพื่อรองรับการใช้บริการของลูกค้าและประชาชน ทั้งที่สาขา และ ตู้ ATM  ระหว่างวันที่ 12-16  เมษายน 2564  จำนวน 30,155 ล้านบาท
ธนาคารกรุงไทย แจ้งว่า ในช่วงเทศกาลสงกรานต์ ปี 2564 ธนาคารได้สำรองเงินสดเพื่อรองรับการใช้บริการของลูกค้าและประชาชน ทั้งที่สาขา และ ตู้ ATM ระหว่างวันที่ 12-16 เมษายน 2564 จำนวน 30,155 ล้านบาท แบ่งเป็นเขตกทม. จำนวน 5,190 ล้านบาท และเขตภูมิภาค จำนวน 24,965 ล้านบาท เป็นการสำรองในสาขา จำนวน 3,795 ล้านบาท และบรรจุตู้ ATM จำนวน 26,360 ล้านบาท อย่างไรก็ตาม จากสถานการณ์การแพร่ระบาดของโควิด-19 ธนาคารแนะนำลูกค้าและประชาชนทำธุรกรรมการเงินผ่านช่องทางอิเล็กทรอนิกส์ ทั้ง Krungthai NEXT และ Krungthai Netbank เพื่อความสะดวกและปลอดภัย
วันจันทร์ที่ 5 เมษายน 2564
บีโอไอ เปิดแนวรุกอุตฯ ไบโอเทค ประเดิมต้นปี 64 ส่งเสริมกว่า 2,400 ล้านบาท
บีโอไอเดินหน้าหนุนอุตสาหกรรมเทคโนโลยีชีวภาพ อนุมัติส่งเสริมลงทุนไตรมาสแรกมูลค่ารวมกว่า 2,400 ล้านบาท หวังผลักดันอุตสาหกรรมเป้าหมายที่ใช้เทคโนโลยีขั้นสูงขับเคลื่อนเศรษฐกิจของประเทศด้วยฐานความรู้
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่า ในปี2564การลงทุนในอุตสาหกรรมเป้าหมายของประเทศ โดยเฉพาะในกลุ่มอุตสาหกรรมเทคโนโลยีชีวภาพ หรือ ไบโอเทค มีการลงทุนอย่างต่อเนื่อง โดยในช่วงไตรมาสแรกของปี (ม.ค.-มี.ค. 64) บีโอไอได้อนุมัติส่งเสริมการลงทุนแล้วมูลค่ารวม2,417ล้านบาท
โครงการกลุ่มไบโอเทคที่ได้รับการอนุมัติจากบีโอไอในไตรมาสแรกอยู่ในสาขาการแพทย์ อาหาร และ พลาสติกชีวภาพ ซึ่งมีรายละเอียดดังนี้
บริษัท เจเนพูติก ไบโอ จำกัดโครงการผลิตผลิตภัณฑ์เซลล์ และยีนบำบัดเพื่อรักษาโรคสำหรับผู้ป่วยโรคมะเร็งเม็ดเลือดขาวที่ไม่ตอบสนองต่อการรักษาหลัก เช่น เคมีบำบัด การฉายรังสี เป็นต้น โดยจัดเป็นยาที่ใช้รักษาโรคในกลุ่มภูมิคุ้มกันบำบัด
บริษัท ใบยา ไฟโตฟาร์ม จำกัด เป็นสตาร์ทอัพไทยโครงการผลิตยาจากเทคโนโลยีชีวภาพ หรือชีวเภสัชภัณฑ์เช่น วัคซีน ยาในกลุ่มMONOCLONAL ANTIBODYและTHERAPEUTIC PROTEINที่ได้จากการใช้ต้นยาสูบเป็นเจ้าบ้าน (HOST)
บริษัท เคียววะ ไบโอเทคโนโลยีส์ จำกัดโครงการผลิตHUMAN MILK OLIGOSACCHARIDE(HMO)ซึ่งเป็นน้ำตาลที่เป็นองค์ประกอบในน้ำนมแม่ และทำหน้าที่เป็นพรีไบโอติก ซึ่งเป็นอาหารของแบคทีเรียดีในลำไส้ จึงช่วยเสริมสร้างภูมิคุ้มกันในร่างกาย
บริษัท ฟรุตต้า ไบโอเมด จำกัด โครงการผลิตพลาสติกชีวภาพชนิดPHA(POLYHYDROXYALKANOATE) และPHA BIOPLASTIC COMPOUNDและผลิตภัณฑ์ขึ้นรูปจากพลาสติกPHAเช่น ถุง ขวด ผลิตภัณฑ์ทางการแพทย์ซึ่งเป็นกิจการที่นำของเหลือทางการเกษตร เช่น ใบพืช ผักเสียเหลือทิ้งจากแปลง และของเหลือจากกระบวนการแปรรูปผลผลิตทางการเกษตร เช่น เปลือกกล้วย เปลือกมะม่วง เปลือกสับปะรด กากถั่วเหลือง เป็นต้น มาพัฒนาเป็นวัตถุดิบในการผลิตPHAได้ โดยโครงการมีความร่วมมือกับมหาวิทยาลัยและสถาบันวิจัยด้วย
“กิจการด้านไบโอเทคเป็นหนึ่งในอุตสาหกรรมเป้าหมายที่บีโอไอเร่งผลักดันให้เกิดการลงทุนอย่างต่อเนื่อง ซึ่งสอดคล้องกับแนวคิดBCGของรัฐบาล ที่มุ่งเน้นพัฒนาเศรษฐกิจอย่างยั่งยืนโดยใช้จุดแข็งด้านภาคเกษตรและความหลากหลายทางชีวภาพของไทยไปต่อยอดตั้งแต่ต้นน้ำ กลางน้ำ จนถึงปลายน้ำ ด้วยการใช้เทคโนโลยี”เลขาธิการบีโอไอกล่าว
วันจันทร์ที่ 5 เมษายน 2564
ผู้ช่วยรมว.วธ.เป็นประธาน "งานประกาศรางวัลสมาคมผู้กำกับภาพยนตร์ไทย ครั้งที่ ๑๑" ประจำปี ๒๕๖๔ (Thai film Dircetor Awards 2021)
ผู้ช่วยรมว.วธ.เป็นประธาน "งานประกาศรางวัลสมาคมผู้กำกับภาพยนตร์ไทย ครั้งที่ ๑๑" ประจำปี ๒๕๖๔ (Thai film Dircetor Awards 2021)
วันที่ ๔ เมษายน ๒๕๖๔ เวลา ๑๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธาน "งานประกาศรางวัลสมาคมผู้กำกับภาพยนตร์ไทย ครั้งที่ ๑๑" ประจำปี ๒๕๖๔ (Thai film Dircetor Awards 2021)โดยมี นายประสพ เรียงเงิน รองปลัดกระทรวงวัฒนธรรม คุณอนุชา บุญยวรรธนะ นายกสมาคมผู้กำกับภาพยนตร์ไทย ผู้บริหารกระทรวงวัฒนธรรม ศิลปิน ดารา ผู้แทนหน่วยงานภาครัฐ ภาคเอกชน สื่อมวลชน และแขกผู้มีเกียรติ เข้าร่วม ณ โรงแรม เดอะสุโกศล กรุงเทพฯ
ทั้งนี้ มีผู้ได้รับรางวัล อาทิ รางวัลเชิดชูเกียรติผู้กำกับผู้มีคุณูปการต่อวงการภาพยนตร์ไทย ได้แก่ คุณ ชนะ คราประยูร
รางวัลนักแสดงนำชายยอดเยี่ยม ได้แก่ จิรายุ ตันตระกูล จากภาพยนตร์เรื่อง คืนยุติ-ธรรม
รางวัลนักแสดงนำหญิงยอดเยี่ยม ได้แก่ ราณี แคมเปน จากภาพยนตร์เรื่อง อีเรียมซิ่ง
รางวัลนักแสดงสมทบชายยอดเยี่ยม ได้แก่
พงศธร จงวิลาส จากภาพยนตร์เรื่อง อ้าย..คนหล่อลวง
รางวัลบทภาพยนตร์ยอดเยี่ยม ได้แก่ กัณฑ์ปวิตร ภูวดลวิศิษฏ์ จากภาพยนตร์เรื่อง คืนยุติ-ธรรม
รางวัลภาพยนตร์ยอดเยี่ยม ได้แก่ School Town King แร็ปทะลุฝ้า ราชาไม่หยุดฝัน บริษัท อายดรอปเปอร์ ฟิลล์ จำกัด โดยโปรดิวเซอร์ นันทวัฒน์ จรัสเรืองนิล
วันจันทร์ที่ 5 เมษายน 2564
รมช.แรงงาน ถือฤกษ์ปีใหม่ไทย จัดซิมแรงงานฝึกออนไลน์
นฤมล ผุดไอเดีย จัด “ซิมแรงงาน” ให้ผู้เข้าอบรมกับ กพร. เปิดโอกาสท่องโลกดิจิทัล จัดแพ็คเกจอินเทอร์เน็ต ความเร็ว 4 Mbps ไม่ลดสปีด บริษัท โทรคมนาคมแห่งชาติ จำกัด (มหาชน) หนุนโครงการ
วันที่ 5 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กรมพัฒนาฝีมือแรงงาน (กพร.) กระทรวงแรงงาน ได้พัฒนาศักยภาพกำลังแรงงานของประเทศอย่างต่อเนื่อง จนถึงปัจจุบันมีผลงานเป็นที่ประจักษ์มากมายที่ส่งผลต่อการพัฒนาเศรษฐกิจของประเทศ เพื่อก้าวสู่ประเทศไทย 4.0 กพร. จึงได้ร่วมมือกับ บริษัท โทรคมนาคม จำกัด (มหาชน) ดำเนินโครงการซิมการ์ดพัฒนาฝีมือแรงงานออนไลน์ เพื่อสนับสนุนนโยบายด้านการพัฒนาบุคลากรด้านดิจิทัลของรัฐบาลที่ให้ความสำคัญกับการพัฒนากำลังคนในวัยทำงานทุกสาขาอาชีพทั้งบุคลากรภาครัฐ และภาคเอกชนให้มีความสามารถ ในการสร้างสรรค์และใช้เทคโนโลยีดิจิทัลอย่างชาญฉลาดในการประกอบอาชีพ และการพัฒนาบุคลากรในสาขาเทคโนโลยีดิจิทัล เพื่อนำไปสู่การสร้างและจ้างงานที่มีคุณค่าสูงในยุคเศรษฐกิจและสังคมที่ใช้เทคโนโลยีดิจิทัล
ศาสตราจารย์ นฤมล กล่าวเพิ่มเติมว่า สำหรับซิมการ์ดดังกล่าว เป็นซิมการ์ดอินเทอร์เน็ตแบบเติมเงินรายเดือน แพ็คเกจอินเทอร์เน็ต ความเร็ว 4 Mbps แบบไม่ลดความเร็ว (Unlimited Internet) โดยผู้ที่มีสิทธิ์รับซิมการ์ดไว้ใช้งานจะต้องเป็นผู้ที่ผ่านการฝึกอบรมหรือผู้ที่ได้รับการคัดเลือกเข้ารับการฝึกอบรม โดยสามารถลงทะเบียนได้ที่เว็บไซต์บริษัท โทรคมนาคมแห่งชาติ จำกัด (มหาชน) ผ่านเว็บไซต์กรมพัฒนาฝีมือแรงงาน ได้ตั้งแต่วันที่ 15 มีนาคม 2564 เป็นต้นไป โดยแนบหลักฐานบัตรประชาชน รูปถ่าย วุฒิบัตรผ่านการฝึกอบรม หรืออีเมล์ยืนยันการได้รับคัดเลือกเข้ารับการฝึกอบรม และชำระเงินผ่านระบบออนไลน์ โดยมีค่าบริการเดือนแรก จำนวน 60 บาท (30 วัน) ค่าจัดส่งซิมการ์ด 30 บาท รวมเป็นเงิน 90 บาท และผู้ที่ต้องการใช้บริการในเดือนถัดไปจะมีค่าบริการเพียงเดือนละ 70 บาทเท่านั้น ซึ่งจะทำให้ผู้ลงทะเบียนฝึกอบรมออนไลน์กับ กพร. สามารถเข้าถึงการใช้งานอินเทอร์เน็ตในราคาย่อมเยา ตลอดจนเป็นอีกหนึ่งช่องทางในการเข้าถึงบริการของภาครัฐได้อย่างมีประสิทธิภาพ
“กพร. มีความตระหนักและให้ความสำคัญต่อการพัฒนาทักษะให้แก่แรงงานทุกกลุ่มอย่างต่อเนื่อง โดยเฉพาะในช่วงที่มีการระบาดของโควิด-19 ทั้ง 2 รอบที่ผ่านมา จึงได้มีการพัฒนาหลักสูตรต่าง ๆ รวมถึงปรับรูปแบบให้สอดรับกับสถานการณ์ รับวิถีชีวิตใหม่ (New Normal) สามารถติดต่อสื่อสารหรือเรียนรู้ออนไลน์ ผ่าน Internet ได้อย่างสะดวกรวดเร็ว ส่งเสริมการเรียนรู้ เพื่อพัฒนาตนเองให้มีทักษะที่หลากหลาย สามารถรับมือกับสถานการณ์ในภาวะวิกฤติที่เกิดขึ้นได้ โดยหวังว่าการมอบซิมการ์ดในครั้งนี้จะทำให้สามารถเข้าถึงการฝึกอบรมของ กพร. ได้เพิ่มมากขึ้น” รมช. แรงงาน กล่าวทิ้งท้าย
วันจันทร์ที่ 5 เมษายน 2564
พม. จับมือ สสส. และภาคีเครือข่าย จัดกิจกรรม สงกรานต์ปลอดภัย เช็คอินกับครอบครัว (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน)
พม. จับมือ สสส. และภาคีเครือข่าย จัดกิจกรรม สงกรานต์ปลอดภัย เช็คอินกับครอบครัว (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน)
วันนี้ (5 เม.ย. 64) เวลา 13.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานเปิดกิจกรรมรณรงค์ “สงกรานต์ปลอดภัย เช็คอินกับครอบครัว” (โควิดยังไม่จบ : สวมหน้ากากเว้นระยะห่าง ล้างมือ งดตั้งวงเหล้า-พนัน) จัดโดยกระทรวงการพัฒนาสังคมและความมั่นคงของมนุษย์ (พม.) ร่วมกับสำนักงานกองทุนสนับสนุนการสร้างเสริมสุขภาพ (สสส.) มูลนิธิหญิงชายก้าวไกล และภาคีเครือข่าย ณ ห้องประชุมชั้น 2 กระทรวง พม. ถนนกรุงเกษม สะพานขาว กรุงเทพฯ
นายอนุกูล กล่าวว่า วันที่ 13 เมษายนของทุกปี เป็นวันสงกรานต์และถือเป็นวันขึ้นปีใหม่ไทย ซึ่งพี่น้องคนไทยจะเข้าร่วมกิจกรรมทางศาสนา รวมทั้งรดน้ำขอพรจากญาติผู้ใหญ่ เพื่อเป็นศิริมงคลแก่ตนเองและครอบครัว นอกจากนี้ เทศกาลสงกรานต์ยังมีวันสำคัญอีก 2 วัน คือ วันผู้สูงอายุ ตรงกับวันที่ 13 เมษายนของทุกปี และวันครอบครัว ตรงกับวันที่ 14 เมษายนของทุกปี ทั้งนี้ นับเป็นโอกาสที่ดีของทุกครอบครัวที่จะได้ใช้ช่วงเวลาอันมีค่านี้ในการทำกิจกรรมแห่งความสุขร่วมกัน รวมทั้งการเดินทางกลับภูมิลำเนาเพื่อพบปะสังสรรค์กับญาติพี่น้องและครอบครัว อย่างไรก็ตาม ในช่วงเวลาดังกล่าว ทุกคนยังคงต้องตระหนักถึงความปลอดภัยในสถานการณ์การแพร่ระบาดของโรคติดเชื้อไวรัสโคโรนา 2019 (โควิค-19) ดังนั้น เราต้องทำกิจกรรมต่างๆ ด้วยความระมัดระวัง ไม่ประมาท และการ์ดอย่าตก อีกทั้งต้องงดการจัดกิจกรรมตามที่รัฐบาลประกาศ และรักษาระยะห่างเมื่อเข้าไปในที่แออัด เพื่อสุขภาพที่ดีของตนเองและคนในครอบครัว ซึ่งการดูแลตนเองและดูแลครอบครัวให้ปลอดภัยจากโรคโควิด-19 เป็นการแสดงความรักในครอบครัวอีกรูปแบบหนึ่ง
นายอนุกูล กล่าวเพิ่มเติมว่า กระทรวง พม. ร่วมกับ สสส. มูลนิธิหญิงชายก้าวไกล และภาคีเครือข่าย จึงได้จัดกิจกรรมการรณรงค์ “สงกรานต์ปลอดภัย เช็คอินกับครอบครัว” (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน) เพื่อสร้างความตระหนักให้ประชาชนร่วมทำกิจกรรม และใช้เวลาใกล้ชิดอยู่กับครอบครัวอย่างมีความสุข ปลอดภัยจากโรคโควิด-19 และขอถือโอกาสนี้ เชิญชวนประชาชนทุกคน ร่วมกิจกรรมส่งภาพความรักความอบอุ่นในครอบครัว หรือภาพการทำกิจกรรมครอบครัวเนื่องในวันสงกรานต์ ปลอดภัย ปลอดอบายมุข ผ่านทางเฟซบุ๊กกรมกิจการสตรีและสถาบันครอบครัว (สค.) ได้ตั้งแต่วันที่ 12-18 เม.ย.นี้ และจะประกาศผลเพื่อรับของรางวัล “เสื้อยืดสงกรานต์และปิ่นโตครอบครัว” จำนวน 20 รางวัล ในวันที่ 26 เม.ย. นี้
วันจันทร์ที่ 5 เมษายน 2564
สุชาติ รมว.รง. ย้ำขอให้นายจ้างจัดให้ลูกจ้างหยุดงาน ในวันที่ 12 เมษายน เป็นวันหยุดเพิ่มเติมช่วงเทศกาลสงกรานต์
สุชาติ ชมกลิ่น รมว.รง. ย้ำขอความร่วมมือนายจ้าง เจ้าของสถานประกอบกิจการจัดให้ลูกจ้างได้หยุดงานในวันที่ 12 เมษายน 2564 เพื่อส่งเสริมการท่องเที่ยวการบริโภคสินค้าในประเทศตามนโยบายรัฐบาลในการกระตุ้นเศรษฐกิจในภาพรวมของประเทศ
สุชาติ ชมกลิ่น รัฐมนตรีว่าการกระทรวงแรงงาน กล่าวว่า ตามที่คณะรัฐมนตรีได้มีมติ เมื่อวันที่ 29 ธันวาคม 2563 กำหนดให้วันจันทร์ที่ 12 เมษายน 2564 เป็นวันหยุดราชการเพิ่มเป็นกรณีพิเศษ ซึ่งจะทำให้มีวันหยุดต่อเนื่องตั้งแต่วันที่ 10 – 15 เมษายน 2564 รวม 6 วัน นั้น จุดประสงค์เพื่อให้ประชาชนได้เดินทางกลับไปเยี่ยมครอบครัว ณ ภูมิลำเนาของตัวเองและร่วมกิจกรรมตามประเพณีนิยมที่ปฏิบัติสืบต่อกันมาในช่วงเทศกาลสงกรานต์ และเพื่อการส่งเสริมการท่องเที่ยวและบริโภคสินค้าภายในประเทศมากขึ้นซึ่งจะเป็นการกระตุ้นเศรษฐกิจในภาพรวมของประเทศตามนโยบายของรัฐบาล จึงได้มอบหมายให้กรมสวัสดิการและคุ้มครองแรงงานออกประกาศขอความร่วมมือนายจ้างเจ้าของสถานประกอบกิจการกำหนดให้วันดังกล่าวเป็นวันหยุดให้ลูกจ้างเพิ่มเติมด้วย ทั้งนี้ในการเดินทางกลับภูมิลำเนาขอให้ลูกจ้าง ผู้ใช้แรงงาน และประชาชนทั่วไปเดินทางด้วยความปลอดภัย ปฏิบัติตัวตามชีวิตวิถีใหม่ และแนวปฏิบัติในการป้องกันโรคตามที่กระทรวงสาธารณสุขกำหนด โดยให้หลีกเลี่ยงกิจกรรมที่มีความเสี่ยงต่อการติดเชื้อโรค COVID 19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร.ได้ประกาศ ขอความร่วมมือสถานประกอบกิจการจัดให้ลูกจ้างได้หยุดงานเป็นกรณีพิเศษ ในวันจันทร์ที่ 12 เมษายน 2564 เพื่อให้สอดรับกับนโยบายของรัฐบาลที่กำหนดให้เป็นวันหยุดราชการ ทั้งนี้ สถานประกอบกิจการส่วนใหญ่ประกาศให้เป็นวันหยุดตามประเพณีเพิ่มเติมเพื่อให้ลูกจ้างได้มีวันหยุดต่อเนื่องสามารถเดินทางกลับภูมิลำเนามีเวลาพักผ่อนและใช้ชีวิตกับครอบครัวอย่างเพียงพอ สิ่งสำคัญในการเดินทางประการหนึ่งขอให้ลูกจ้างและนายจ้างใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง รวมทั้งขอให้วางแผนการเดินทางไปและกลับเพื่อความสะดวกและปลอดภัย
วันจันทร์ที่ 5 เมษายน 2564
ผ่อนคลายมาตรการกักตัวและเดินทางเข้าไทย
วันอาทิตย์ที่ 4 เมษยน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกำหนดแนวทางผ่อนคลายมาตรการกักตัวและเดินทางเข้าประเทศไทย สำหรับนักท่องเที่ยวต่างชาติที่มีใบรับรองการฉีดวัคซีนโควิด-19 จากประเทศต้นทาง หลังจากสถานการณ์คลี่คลายลงแล้ว โดยแบ่งเป็น 4 ระยะ ได้แก่ ระยะแรก ตั้งแต่เดือน เม.ย.-มิ.ย.64 นักท่องเที่ยวสามารถเดินทางเข้าสู่ 6 พื้นที่นำร่อง ได้แก่ จ.ภูเก็ต กระบี่ พังงา เชียงใหม่ เกาะสมุย และพัทยา โดยกักตัวในโรงแรมเป็นเวลา 7 วัน ระยะที่ 2 เดือน ก.ค.- ก.ย. เฉพาะที่ จ.ภูเก็ต ไม่ต้องกักตัว ส่วนพื้นที่นำร่องอื่นยังคงให้กักตัว 7 วัน ระยะที่ 3 ต.ค.-ธ.ค. พื้นที่นำร่อง 6 แห่ง ไม่ต้องกักตัว และระยะที่ 4 ตั้งแต่เดือน ม.ค. 65 เป็นต้นไป นักท่องเที่ยวที่มีใบรับรองการฉีดวัคซีนแล้ว เดินทางเข้าประเทศไทยได้โดยไม่ต้องกักตัว
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 5 เมษายน 2564
“สันติ” เร่งแผนสวนป่าเบญจกิติ ระยะ2-3 เช็คความพร้อมเปิดทันวันเฉลิมฯ 12ส.ค.นี้
“สันติ” ลงพื้นที่พัฒนาโครงการสวนป่า “เบญจกิติ” ระยะ 2-3 ติดตามขั้นตอนการก่อสร้าง มั่นใจพร้อมเปิดระยะที่ 2 เนื่องในวโรกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง 12 สิงหาคม 64
“สันติ” ลงพื้นที่พัฒนาโครงการสวนป่า “เบญจกิติ” ระยะ 2-3 ติดตามขั้นตอนการก่อสร้าง มั่นใจพร้อมเปิดระยะที่ 2 เนื่องในวโรกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง 12 สิงหาคม 64 เชิญชวนประชาชนเข้าใช้บริการสวนสาธารณะใจกลางกรุงเทพฯ แห่งใหม่
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ในวันนี้ (5 เม.ย.64) ได้ลงพื้นที่ติดตามความคืบหน้าการก่อสร้างสวนป่า “เบญจกิติ” ระยะ 2-3 เพื่อเตรียมความพร้อมที่จะเปิดเนื่องในวโรกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในวันที่ 12 สิงหาคม 2564 ซึ่งความคืบหน้าในการก่อสร้างเป็นไปตามแผนงานที่วางไว้ โดยคาดว่าจะสามารถเปิดให้บริการประชาชนได้ภายในปีนี้
สำหรับเป้าหมายการพัฒนาสร้างสวนป่า “เบญจกิติ” ระยะที่ 2-3 เป็นไปตามนโยบายรัฐบาลในการนำที่ดินราชพัสดุแปลงหมายเลขทะเบียนที่ กท.4431 มาพัฒนาเป็นสวนสาธารณะที่สำคัญอีกแห่งหนึ่งของกรุงเทพฯ โดยมีการออกแบบสวนสาธารณะ เป็น 2 ส่วน ภายหลังจากที่การยาสูบแห่งประเทศไทย (ยสท.) ซึ่งเป็นอีกหนึ่งแลนด์มาร์คที่เป็นสวนสาธารณะที่อยู่ใจกลางกรุงเทพฯ เพื่อให้ประชาชนทุกคนสามารถเข้ามาใช้เป็นสาธารณประโยชน์ ทั้งในด้านการพักผ่อนหย่อนใจ ออกกำลังกาย
ทั้งนี้แนวทางการพัฒนาและออกแบบสวนป่าแห่งนี้ นอกเหนือจากเป็นแหล่งเรียนรู้พันธุ์ไม้ชนิดต่างๆ ที่หาได้ยาก โดยเฉพาะพันธุ์ไม้ประจำพระองค์ ยังมีการออกแบบทางวิ่ง ทางจักรยานและทางเดินรอบๆ โครงการอย่างเหมาะสม พร้อมกับยังได้มีการนำเทคโนโลยีด้านพลังงานสะอาด (โซลาร์เซลล์) และมีการติดตั้งกังหันน้ำชัยพัฒนา เป็นระบบบำบัดน้ำที่มีประสิทธิภาพ มีการปรับปรุงอาคารเดิมทั้งอาคารโกดังเดิม อาคารพิพิธภัณฑ์และอาคารแสดงสินค้า ให้สามารถใช้งานได้อย่างสมบูรณ์แบบและตรงกับวัตถุประสงค์ในการจัดสร้างโครงการดังกล่าวด้วย
วันศุกร์ที่ 23 เมษายน 2564
“ปลัดเกษตรฯ” เตือนผู้ใช้บริการร้านกาแฟมวลชน สาขาถ.วิสุทธิกษัตริย์  16 และ 19 เม.ย.64 อาจเป็นกลุ่มเสี่ยง
“ปลัดเกษตรฯ” เตือนผู้ใช้บริการร้านกาแฟมวลชน สาขาถ.วิสุทธิกษัตริย์  16 และ 19 เม.ย.64 อาจเป็นกลุ่มเสี่ยง ย้ำกระทรวงฯ ยังเปิดทำการปกติ และสั่ง WFH 80% คุมเข้มมาตรการป้องกันอย่างเต็มกำลัง
ดร.ทองเปลวกองจันทร์ปลัดกระทรวงเกษตรและสหกรณ์ในฐานะผู้อำนวยการศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา2019 (COVID-19)กระทรวงเกษตรและสหกรณ์เปิดเผยถึงความคืบหน้ากรณีพบพนักงานร้านกาแฟมวลชนสาขากระทรวงเกษตรและสหกรณ์ซึ่งตั้งอยู่บริเวณประตูทางออกด้านถนนวิสุทธิกษัตริย์ติดเชื้อไวรัสโควิค-19จำนวน1รายว่าล่าสุดวันนี้(23เม.ย.)พบผู้ติดเชื้อไวรัสโควิค-19เพิ่มจำนวน2รายซึ่งเป็นพนักงานของร้านกาแฟมวลชนโดยรายแรกทราบผลวันจันทร์ที่19เมษายน2564หลังจากทราบผลทางร้านได้ปิดทำการทันทีเวลา10.00น.พร้อมฉีดพ่นยาฆ่าเชื้อเวลา19.00น.และให้พนักงานในร้านกาแฟมวลชนทุกคนไปตรวจร่างกายและกักตัวต่อมาทราบผลวันศุกร์ที่23เมษายน2564พบพนักงานติดเชื้อไวรัสโควิค-19เพิ่มจำนวน2รายทางร้านจึงปิดให้บริการตั้งแต่วันที่23 – 30เมษายน2564
ดังนั้นเพื่อเป็นการป้องกันและควบคุมจำกัดการแพร่ระบาดของโรคติดเชื้อไวรัสโคโรนา2019 (COVID-19)กระทรวงเกษตรและสหกรณ์จึงกำหนดมาตรการป้องกันดังต่อไปนี้
1.กรณีบุคลากร/เจ้าหน้าที่ที่ใช้บริการร้านกาแฟมวลชนสาขากระทรวงเกษตรและสหกรณ์ในวันที่16และ19เมษายน2564ให้สังเกตอาการและปฏิบัติราชการที่บ้าน(Work from Home) 14วันซึ่งในส่วนของสำนักงานปลัดกระทรวงเกษตรและสหกรณ์ได้เน้นย้ำให้ข้าราชการและบุคลากรปฏิบัติราชการที่บ้าน(Work from Home)ร้อยละ80โดยพิจารณาให้มีบุคลากรเข้ามาปฏิบัติราชการ
ที่สำนักงานเท่าที่จำเป็นจนถึงวันที่5พฤษภาคม2564และขอให้ปรับการประชุมเป็นออนไลน์ทั้งหมด
2.มาตรการเข้มงวดเพิ่มเติมได้แก่2.1)การเข้า-ออกให้มีการตรวจอย่างเข้มงวดณจุดตรวจหน้าประตู2.2)การรับ-ส่งสินค้าทุกกรณีให้รับส่งของที่ป้อมยามหน้าประตู1และ2.3)โรงอาหารจำกัดที่นั่งเฉพาะผู้มาติดต่อจากภายนอกเท่านั้น
“อย่างไรก็ตามเพื่อเป็นการป้องกันและควบคุมจำกัดการแพร่ระบาดของโรคติดเชื้อไวรัสโคโรนา2019 (COVID-19)กระทรวงเกษตรและสหกรณ์อย่างเข้มข้นจึงขอแจ้งข้อมูลไปยังหน่วยงานโดยรอบและผู้ที่มาใช้บริการร้านกาแฟมวลชนสาขากระทรวงเกษตรและสหกรณ์เมื่อวันที่16และ19เมษายน2564อาจเข้าข่ายเป็นผู้มีความเสี่ยงเนื่องจากใกล้ชิดผู้ติดเชื้อจึงขอความร่วมมือปฏิบัติตามมาตรการอย่างเคร่งครัดทั้งนี้กระทรวงเกษตรฯยังเปิดทำการปกติโดยดำเนินการตามมาตรการป้องกันอย่างเต็มกำลังในทุกทางเพื่อป้องกันการแพร่ของเชื้อ”ปลัดกระทรวงเกษตรและสหกรณ์กล่าว.
วันศุกร์ที่ 23 เมษายน 2564
รมว.สุชาติ คอนเฟอเรนซ์ หารือร่วม รองผู้ว่าฯ ระนอง ขับเคลื่อนไทยไปด้วยกัน มุ่งยกระดับคุณภาพชีวิตประชาชน ลดความเหลื่อมล้ำในพื้นที่
รัฐมนตรีว่าการกระทรวงแรงงาน ประชุมทางไกลผ่านระบบ (Video Conference) ร่วมกับรองผู้ว่าราชการจังหวัดระนอง เร่งเดินหน้านโยบายขับเคลื่อนไทยไปด้วยกัน แก้ปัญหาความเดือดร้อนแก่พี่น้องประชาชน บูรณาการทุกภาคส่วน มุ่งยกระดับคุณภาพชีวิต ลดความเหลื่อมล้ำสอดคล้อง
เมื่อวันที่ 23 เมษายน 2564 เวลา 14.00 น.นายสุชาติ ชมกลิ่น รัฐมนตรีว่าการกระทรวงแรงงานประชุมทางไกลผ่านระบบ Video Conference ร่วมกับจังหวัดระนอง โดยผู้ว่าราชการจังหวัดระนอง มอบหมายให้นายสมจิตร์ เขียนด้วง รองผู้ว่าราชการจังหวัดระนองและคณะกรรมการขับเคลื่อนไทยไปด้วยกันจังหวัดระนองเพื่อหารือการดำเนินงานของคณะกรรมการขับเคลื่อนไทยไปด้วยกัน และแนวทางในการปฏิบัติงานของคณะกรรมการขับเคลื่อนไทยไปด้วยกัน โดยมีนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน และผู้บริหารระดับสูงกระทรวงแรงงานเข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนำของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของพล.อ.ประวิตร วงษ์สุวรรณ รองนายกรัฐมนตรีมีความห่วงใยและต้องการยกระดับคุณภาพชีวิตความเป็นอยู่ของพี่น้องคนไทย โดยมอบนโยบายให้ทุกภาคส่วนขับเคลื่อนการแก้ไขปัญหาในระดับพื้นที่ โดยเริ่มจากปัญหาที่เป็นความเดือดร้อนเร่งด่วนเพื่อให้เกิดผลสัมฤทธิ์อย่างเป็นรูปธรรมและรวดเร็วทันเหตุการณ์ ในส่วนของกระทรวงแรงงาน ผมในฐานะรัฐมนตรีว่าการกระทรวงแรงงาน ได้รับมอบหมายจากท่านนายกรัฐมนตรีให้รับผิดชอบแนวคิดการขับเคลื่อนไทยไปด้วยกันระดับพื้นที่จังหวัด จำนวน 3 จังหวัด คือ นนทบุรี ปทุมธานี และระนอง
นายสุชาติกล่าวต่อว่า ในวันนี้จึงถือโอกาสเป็นตัวแทนของรัฐบาล ร่วมรับฟังสภาพปัญหากับคณะกรรมการขับเคลื่อนไทยไปด้วยกันในพื้นที่ จ.ระนอง เพื่อร่วมแก้ไขปัญหาในเชิงพื้นที่ (Area Based) อย่างครอบคลุม และครบทุกมิติ สามารถช่วยเหลือพี่น้องประชาชนในพื้นที่ให้มีคุณภาพชีวิตความเป็นอยู่ที่ดีขึ้นต่อไป
“สำหรับประเด็นด้านแรงงาน จังหวัดระนองมีผู้ใช้แรงงานอยู่ประมาณ 130,000 คน ส่วนใหญ่เป็นแรงงานภาคเกษตร มีแรงงานต่างด้าวที่ได้รับอนุญาตทำงานในจังหวัดระนอง ประมาณ 31,000 คน และกลุ่มที่เดินทางเข้ามาทำงานในลักษณะไป-กลับ หรือตามฤดูกาล ประมาณ 6,000 คน ซึ่งกลุ่มนี้จะได้รับผลกระทบจากสถานการณ์ของโรคโควิด-19 ที่ทำให้ต้องปิดด่านและห้ามแรงงานต่างด้าวเคลื่อนย้ายแรงงานเข้า-ออกพื้นที่โดยกระทรวงแรงงาน พร้อมให้ความช่วยเหลือ ดูแล และร่วมแก้ไขปัญหาต่างๆ ของจังหวัดระนองต่อไป” รมว.แรงงาน กล่าวในตอนท้าย
วันศุกร์ที่ 23 เมษายน 2564
กรมบัญชีกลางย้ำ! สิทธิสวัสดิการรักษาพยาบาล กรณีเปิด รพ. สนาม รักษาโควิด-19 สามารถเบิกค่ารักษาพยาบาลได้
ตามที่สถานการณ์การแพร่ระบาดระลอกใหม่ของโควิด-19 มีจำนวนผู้ติดเชื้อเพิ่มขึ้นอย่างต่อเนื่อง ส่งผลให้สถานพยาบาลของทางราชการไม่เพียงพอต่อการดูแลรักษาผู้ป่วย
นายประภาศ คงเอียด อธิบดีกรมบัญชีกลาง กล่าวว่า ตามที่สถานการณ์การแพร่ระบาดระลอกใหม่ ของโรคติดเชื้อไวรัสโคโรนา 2019 (โควิด-19) มีจำนวนผู้ติดเชื้อเพิ่มขึ้นอย่างต่อเนื่อง ส่งผลให้สถานพยาบาลของทางราชการไม่เพียงพอต่อการดูแลรักษาผู้ป่วย และมีสถานพยาบาลหลายแห่งได้ขอหารือเกี่ยวกับกรณีเปิดสถานที่ดูแลผู้ป่วยเฉพาะกิจ เพื่อรองรับผู้ป่วยที่ติดเชื้อโควิด-19 ว่าสามารถขอใช้สิทธิเบิกค่ารักษาพยาบาลได้หรือไม่ กรมบัญชีกลางได้พิจารณาตามพระราชกฤษฎีกาเงินสวัสดิการเกี่ยวกับการรักษาพยาบาล พ.ศ. 2553 และที่แก้ไขเพิ่มเติม มาตรา 8 วรรคหนึ่ง (1) และวรรคสอง ที่กำหนดให้ผู้มีสิทธิได้รับเงินสวัสดิการเกี่ยวกับการรักษาพยาบาลสำหรับตนเองหรือบุคคลในครอบครัวของตน กรณีเข้ารับการรักษาพยาบาลในสถานพยาบาลของทางราชการทั้งประเภทผู้ป่วยนอกและผู้ป่วยใน โดยให้เป็นไปตามหลักเกณฑ์ ประเภทและอัตราที่กระทรวงการคลังกำหนด ซึ่งตามหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 ไม่ได้กำหนดเงื่อนไขเกี่ยวกับการขึ้นทะเบียนสถานพยาบาลของทางราชการหรือสถานที่ดูแลผู้ป่วยเฉพาะกิจสำหรับผู้ติดเชื้อโควิด-19 ไว้ ประกอบกับการดำเนินการในเรื่องดังกล่าว เป็นอำนาจการบริหารจัดการของสถานพยาบาลของทางราชการ
“หากสถานพยาบาลของทางราชการมีความจำเป็นต้องเปิดสถานที่ดูแลผู้ป่วยเฉพาะกิจสำหรับผู้ติดเชื้อโควิด-19 เพื่อให้บริการทางการแพทย์ในสถานที่ใดหรือเรียกชื่ออย่างใด สามารถเบิกค่ารักษาพยาบาลจากทางราชการได้ ทั้งนี้ หากมีข้อสงสัย สามารถติดต่อสอบถามรายละเอียดได้ที่ 02 127 7000 ต่อ 6852 6854 4441 หรือ Call center กรมบัญชีกลาง 02 270 6400 ในวัน เวลาราชการ ซึ่งกรมบัญชีกลางมีความห่วงใยทุกภาคส่วนของสังคมในช่วงที่เกิดวิกฤติและขอเป็นกำลังใจให้คนไทยทุกคนมีกำลังใจที่ดีและผ่านพ้นวิกฤตินี้ไปด้วยกัน” อธิบดีกรมบัญชีกลาง กล่าว
วันศุกร์ที่ 23 เมษายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 16 – 22 เมษายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 16 – 22 เมษายน 2564 พบการกระทำผิด จำนวน 398 คดี คิดเป็นเงินค่าปรับ 7.13 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 16 – 22 เมษายน 2564) พบว่ามีการกระทำผิด จำนวน 398 คดี คิดเป็นเงินค่าปรับ 7.13 ล้านบาท โดยแยกเป็น สุรา จำนวน 213 คดี ค่าปรับ 1.55 ล้านบาท ยาสูบ จำนวน 124 คดี ค่าปรับ 2.99 ล้านบาท ไพ่ จำนวน 3 คดี ค่าปรับ 0.02 ล้านบาท น้ำมันและผลิตภัณฑ์น้ำมัน จำนวน 35 คดี ค่าปรับ 0.83 ล้านบาท รถจักรยานยนต์ จำนวน 13 คดี ค่าปรับ 0.41 ล้านบาท และสินค้าอื่น ๆ จำนวน 10 คดี ค่าปรับ 1.33 ล้านบาท โดยมีของกลางแยกเป็นน้ำสุรา จำนวน 7,006.605 ลิตร ยาสูบ จำนวน 7,781 ซอง ไพ่ จำนวน 118 สำรับ น้ำมันและผลิตภัณฑ์น้ำมัน จำนวน 44,348.000 ลิตร รถจักรยานยนต์ จำนวน 22 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 22 เมษายน 2564 พบว่ามีการกระทำผิด จำนวน 16,287 คดี คิดเป็นเงินค่าปรับ 291.48 ล้านบาท โดยแยกเป็น สุรา จำนวน 9,314 คดี ค่าปรับ 80.89 ล้านบาท ยาสูบ จำนวน 4,673 คดี ค่าปรับ 104.21 ล้านบาท ไพ่ จำนวน 352 คดี ค่าปรับ 5.59 ล้านบาท น้ำมันและผลิตภัณฑ์น้ำมัน จำนวน 724 คดี ค่าปรับ 44.76 ล้านบาท น้ำหอม จำนวน 71 คดี ค่าปรับ 2.70 ล้านบาท รถจักรยานยนต์ จำนวน 799 คดี ค่าปรับ จำนวน 23.26 ล้านบาท และสินค้าอื่น ๆ จำนวน 354 คดี ค่าปรับ 30.07 ล้านบาท โดยมีของกลางแยกเป็นน้ำสุรา จำนวน 313,704.564 ลิตร ยาสูบ จำนวน 322,485 ซอง ไพ่ จำนวน 29,470 สำรับ น้ำมันและผลิตภัณฑ์น้ำมัน จำนวน 1,329,238.000 ลิตร น้ำหอม จำนวน 101,677 ขวด รถจักรยานยนต์ จำนวน 1,492 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต โทร/โทรสาร 0 2241 4778
วันศุกร์ที่ 23 เมษายน 2564
รมว.ทส. แถลงความมุ่งมั่นของไทยในการประชุม Leaders Summit on Climate
รมว.ทส. แถลงความมุ่งมั่นของไทยในการประชุม Leaders Summit on Climate
รมว.ทส. แถลงความมุ่งมั่นของไทยในการประชุม Leaders Summit on Climate
วันที่ ๒๒ เมษายน ๒๕๖๔ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุม Leaders Summit on Climate ผ่านสื่ออิเล็กทรอนิกส์ ซึ่งสหรัฐอเมริกาในฐานะประเทศเจ้าภาพจัดการประชุมได้เชิญประเทศต่างๆ กว่า ๔๐ ประเทศทั่วโลกเข้าร่วม โดย Joe Baiden ประธานาธิบดีสหรัฐอเมริกาได้กล่าวเชิญชวนให้ทุกประเทศแสดงความมุ่งมั่นและเพิ่มความทะเยอทะยานร่วมกันเพื่อรักษาระดับอุณหภูมิของโลกไม่ให้เกินกว่า ๑.๕ องศาเซลเซียส และเพื่อส่ง message ไปยังการประชุมสมัชชาภาคีอนุสัญญาสหประชาชาติว่าด้วยการเปลี่ยนแปลง สมัยที่ ๒๖ (UNFCCC COP 26) ที่สหราชอาณาจักรในเดือนพฤศจิกายน ๒๕๖๔ ทั้งนี้ ผู้นำทั่วโลกได้ให้คำมั่นเพื่อที่จะปล่อยก๊าซเรือนกระจกเป็นศูนย์ (Net Zero Emission) ภายในปี ค.ศ. ๒๐๕๐
ในโอกาสนี้ รัฐมนตรีฯ วราวุธ ได้เข้าร่วมการเสวนาระดับรัฐมนตรีในหัวข้อ Climate Adaptation and Resilience เรื่องการปรับตัวและรับมือกับการเปลี่ยนแปลงสภาพภูมิอากาศ เพื่อให้ประเทศที่มีการดำเนินการที่โดดเด่นในด้านการปรับตัวและการรับมือต่อการเปลี่ยนแปลงสภาพภูมิอากาศ ได้มานำเสนอแนวคิดและแลกเปลี่ยนการดำเนินการของประเทศต่อประชาคมโลก ภายใต้ ๓ ประเด็นหลัก (Theme) ได้แก่ ความมั่นคงทางอาหาร (Food Security) การจัดการน้ำ (Water Management) และ ผลกระทบต่อมนุษย์ (Human Impacts) ทั้งนี้ นอกจากประเทศไทยแล้ว ยังมีรัฐมนตรีประเทศต่างๆ เข้าร่วมการเสวนา ได้แก่ ราชอาณาจักรเนเธอร์แลนด์ สาธารณรัฐหมู่เกาะฟิจิ ราชอาณาจักรโมร็อกโก สาธารณรัฐอิสลามปากีสถาน ไอร์แลนด์ รัฐกาตาร์ สาธารณรัฐรวันดา และสาธารณรัฐโปรตุเกส ซึ่ง รัฐมนตรีฯ วราวุธ ได้นำเสนอการดำเนินงานของประเทศไทย ด้านการเปลี่ยนแปลงสภาพภูมิอากาศ โดยเฉพาะในประเด็นด้านการเกษตรและความมั่นคงทางอาหาร ใน ๔ หัวข้อหลัก ประกอบด้วย
๑) ภาพรวมของผลกระทบด้านการเปลี่ยนแปลงสภาพภูมิอากาศต่อประเทศไทย รวมถึงการดำเนินงานและการกำหนดนโยบายที่เกี่ยวข้อง
๒) การดำเนินงานด้านการปรับตัวต่อการเปลี่ยนแปลงสภาพภูมิอากาศในสาขาเกษตรและความมั่นคงทางอาหาร ที่ประเทศไทยได้น้อมนำเอาศาสตร์พระราชา ปรัชญาเศรษฐกิจพอเพียง ของในหลวงรัชกาลที่ ๙
มาเป็นหลักในการดำเนินงาน โดยยกตัวอย่างโครงการ Rice NAMA ภายใต้ความร่วมมือของ ทส. กับกระทรวงเกษตรและสหกรณ์ ในการปลูกข้าวแบบคาร์บอนต่ำประกอบการเสวนา
๓) ความก้าวหน้าการดำเนินงานด้านการเปลี่ยนแปลงสภาพภูมิอากาศของประเทศไทย อาทิ การจัดทำยุทธศาสตร์ระยะยาวของประเทศ แบบปล่อยก๊าซเรือนกระจกต่ำ และร่างพระราชบัญญัติว่าด้วยการเปลี่ยนแปลงสภาพภูมิอากาศที่ผ่านความเห็นชอบของคณะกรรมการนโยบายการเปลี่ยนแปลงสภาพภูมิอากาศแห่งชาติแล้ว
และ ๔) การแสดงความตั้งใจของประเทศในการร่วมมือกับนานาประเทศในการดำเนินงานด้านการเปลี่ยนแปลงสภาพภูมิอากาศเพื่อให้บรรลุเป้าหมายของความตกลงปารีส รวมทั้งบทบาทของไทยในเวที ASEAN และ APEC ในการขับเคลื่อนการทำงานด้านการเปลี่ยนแปลงสภาพภูมิอากาศ และเศรษฐกิจหมุนเวียน (BCG) เป็นประเด็นสำคัญในการส่งเสริมการเติบโตทางเศรษฐกิจระดับภูมิภาคด้วย
#MNRE #ONEP #TGO #สผ. #อบก. #UNFCCC #COP26 #ASEAN #ประชุมLeadersSummitonClimate #เศรษฐกิจหมุนเวียน #ความตกลงปารีส #ก๊าซเรือนกระจกเป็นศูนย์ #ปรัชญาเศรษฐกิจพอเพียง #NetZeroEmission
วันศุกร์ที่ 23 เมษายน 2564
“วราวุธ” ติดตามการดำเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
“วราวุธ” ติดตามการดำเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
“วราวุธ” ติดตามการดำเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
วันนี้ (23 เมษายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายและติดตามการจัดทำโครงการพัฒนาและเสริมสร้างความเข้มแข็งของเศรษฐกิจฐานราก ของคณะกรรมการขับเคลื่อนไทยไปด้วยกันระดับจังหวัด (จังหวัดสุพรรณบุรี และจังหวัดนครปฐม) ร่วมกับ นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยผู้บริหารระดับสูงของกระทรวงฯ และนายบุญชอบ สุทธมนัสวงษ์ หัวหน้าผู้ตรวจราชการกระทรวงฯ ในฐานะเลขานุการ คณะทำงานขับเคลื่อนไทยไปด้วยกันฯ เข้าร่วมประชุม และมีนายณัฐภัทร สุวรรณประทีป ผู้ว่าราชการจังหวัดสุพรรณบุรี พร้อมด้วยหน่วยงานในพื้นที่ ให้การต้อนรับ ณ ห้องประชุมศาลากลางจังหวัดสุพรรณบุรี และประชุมผ่านระบบการประชุมทางไกล Video Conference
โดยในการประชุมได้มีการนำเสนอแผนงานพัฒนาและเสริมสร้างความเข้มแข็งของเศรษฐกิจฐานราก ของคณะกรรมการขับเคลื่อนไทยไปด้วยกันระดับจังหวัด ของ จ.สุพรรณบุรี และ จ.นครปฐม โดยรองผู้ว่าราชการจังหวัดสุพรรณบุรี (นายชูชีพ พงษ์ไชย) และรองผู้ว่าราชการจังหวัดนครปฐม (นายธนิศร์ วงศ์ปิยะสถิตย์) และในโอกาสนี้ นายวราวุธ ได้มอบนโยบายเพื่อเป็นแนวทางในการจัดทำแผนงานดังกล่าว โดยขอให้ทั้ง 2 จังหวัดพิจารณาแผนงานโครงการที่สามารถทำได้จริง เกิดประโยชน์กับประชาชนในพื้นที่ และคุ้มค่ากับงบประมาณของแผ่นดิน
ทั้งนี้ ในส่วนของแผนงานที่จะนำเสนอขอให้ปรับให้สอดคล้องกับสถานการณ์ปัจจุบัน ที่สามารถช่วยเพิ่มประสิทธิภาพให้กับวิสาหกิจชุมชนได้ เพิ่มประสิทธิภาพในการแปรรูปสินค้าทางการเกษตร เพื่อให้ประชาชนมีรายได้เพิ่มขึ้น การส่งเสริมให้ความรู้แก่เยาวชนคนรุ่นใหม่ถึงคุณค่าประวัติศาสตร์ความเป็นมา และความสำคัญของแหล่งท่องเที่ยวต่าง ๆ ในจังหวัด เพื่อช่วยกันอนุรักษ์และต่อยอดในการพัฒนาแหล่งท่องเที่ยวในพื้นที่ รวมถึงการส่งเสริมการพัฒนาทักษะฝีมือแรงงานให้กับเกษตรได้เท่าทันความรู้ใหม่ ๆ และเกิดการจ้างงานแรงงานจบใหม่ เช่น อาสาสมัครภาคประชาชน ให้เข้ามาช่วยงานด้านทรัพยากรธรรมชาติและสิ่งแวดล้อม เพื่อให้เกิดการกระจายรายได้และกระตุ้นเศรษฐกิจในพื้นที่ จ.สุพรรณบุรี และ จ.นครปฐม ตามนโยบายขับเคลื่อนไทยไปด้วยกันของรัฐบาล
วันศุกร์ที่ 23 เมษายน 2564
เปิดตัว! โครงการสร้างรายได้ด้วยแฟรนไชส์ฝ่าโควิด-19
...
ช่วงโควิดแบบนี้ หลายคนอาจได้รับผลกระทบจนรายได้ลดลงหรือถึงขั้นตกงาน ซึ่งรัฐบาลไม่นิ่งนอนใจในเรื่องนี้ จึงเร่งหาวิธีการต่าง ๆ เพื่อบรรเทาความเดือนร้อนของประชาชน ล่าสุด! ได้อนุมัติโครงการ “สร้างรายได้ด้วยแฟรนไชส์ฝ่าโควิด-19” เพื่อกระตุ้นและฟื้นฟูธุรกิจแฟรนไชส์ - SMEs ขนาดเล็ก ให้เกิดการจ้างงาน สร้างอาชีพ สร้างรายได้ให้ประชาชน
.
โดยโครงการนี้จะดำเนินการเป็นเวลา 8 เดือน (พ.ค. – ธ.ค. 64) ตั้งเป้าช่วยเหลือเจ้าของธุรกิจแฟรนไชส์ให้สามารถเข้าถึงแหล่งเงินทุนด้วยสินเชื่อดอกเบี้ยต่ำจากสถาบันการเงินของรัฐและธนาคารพาณิชย์ต่าง ๆ ผ่าน 2 กิจกรรม ดังนี้
1.งานแฟรนไชส์สร้างอาชีพ Road Show 2021 ใน 15 จังหวัดทั่วประเทศ
2.งาน DBD Franchise & SME Expo 2021 ในส่วนกลาง
.
คาดว่าจะมีผู้ว่างงาน ผู้ที่ต้องการลงทุนในธุรกิจแฟรนไชส์ รวมถึงเจ้าของแฟรนไชส์ ได้รับประโยชน์จากโครงการนี้กว่า 10,000 รายเลยทีเดียว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 23 เมษายน 2564
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติย  ราชนารี
พระราชทานกำลังใจให้ แพทย์ พยาบาลและเจ้าหน้าที่ทางการแพทย์ พร้อมส่งความปรารถนาดีไปยังประชาชนชาวไทยและหน่วยงานที่เกี่ยวข้อง
วันศุกร์ที่ 23 เมษายน 2564
รมว.ทส. “วราวุธ” ลงพื้นที่ตรวจติดตามระบบผลิต “น้ำแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
รมว.ทส. “วราวุธ” ลงพื้นที่ตรวจติดตามระบบผลิต “น้ำแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
รมว.ทส. “วราวุธ” ลงพื้นที่ตรวจติดตามระบบผลิต “น้ำแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
วันนี้​ (23 เมษายน​ 2564) เวลา 14.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) พร้อมด้วยนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.) และผู้บริหารกระทรวงฯ ลงพื้นที่ตรวจติดตามระบบผลิต “น้ำแร่โซดาห้วยกระเจา” ภายใต้โครงการศึกษา สำรวจ และรูปแบบการพัฒนาน้ำบาดาลจากแหล่งกักเก็บน้ำในหินแข็งระดับลึก ในพื้นที่ธรณีวิทยาโครงสร้างซับซ้อน ณ บ้านทุ่งคูณ หมู่ที่ 19 ต.ห้วยกระเจา อ.ห้วยกระเจา จ.กาญจนบุรี โดยมีนายสมหวัง บุญระยอง รองผู้ว่าราชการจังหวัดกาญจนบุรี พร้อมหน่วยงานในพื้นที่ให้การต้อนรับ
โดย นายวราวุธ ได้กล่าวกับชาวบ้านห้วยกระเจาว่า ระบบผลิตน้ำที่ได้รับงบประมาณมาดำเนินการในพื้นที่ห้วยกระเจา จนทำให้พื้นที่นี้มีน้ำกินน้ำใช้ตลอดทั้งปี เป็นระบบที่ดีที่สุด และถือได้ว่าเป็นระบบขนาดใหญ่ที่สุดของประเทศไทยในขณะนี้ ดังนั้น เมื่อเรามีระบบที่ดีแล้ว สิ่งที่ต้องดำเนินการต่อไปคือ เมื่อส่งมอบระบบให้กับพื้นที่แล้ว หน่วยงานท้องถิ่นต้องเตรียมความพร้อมในการดูแล บำรุงรักษาให้ระบบมีประสิทธิภาพอย่างต่อเนื่อง อีกทั้งต้องทำความเข้าใจ และให้ความรู้กับประชาชนในพื้นที่ให้ช่วยกันดูแลรักษาระบบที่มีร่วมกันด้วย
วันศุกร์ที่ 23 เมษายน 2564
รมว.สุชาติ ลุยเช็คความพร้อมสถานที่ตรวจโควิด-19 เชิงรุก แก่ผู้ประกันตนจังหวัดพื้นที่สีแดง ก่อนเริ่มตรวจวันที่ 24-30 เม.ย.นี้ ที่วิทยาลัยอาชีวศึกษาปทุมธานี
รัฐมนตรีว่าการกระทรวงแรงงาน และคณะลงพื้นที่วิทยาลัยอาชีวศึกษาปทุมธานี ตรวจสอบความพร้อมของสถานที่ตรวจโควิด-19 เชิงรุกแก่ผู้ประกันตน ที่อยู่ในจังหวัดปทุมธานีและใกล้เคียง เพื่อลดความแออัดและอำนวยความสะดวก ก่อนเปิดบริการวันที่ 24-30 เม.ย.นี้
เมื่อวันที่ 23 เมษายน 2564 ที่อาคารโดมอเนกประสงค์ วิทยาลัยอาชีวศึกษาจังหวัดปทุมธานี ตำบลบ้านกลาง อำเภอเมือง จังหวัดปทุมธานี นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการตรวจความพร้อมของสถานที่เพื่อใช้เป็นช่องทางหน่วยบริการตรวจโควิด-19 เชิงรุกเพื่อผู้ประกันตน เพื่อลดความแออัดและอำนวยความสะดวกแก่ผู้ประกันตนในระบบประกันสังคมตามมาตรา 33,39 และ 40 ที่อยู่ในพื้นที่จังหวัดปทุมธานีและละแวกใกล้เคียง โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายชัยวัฒน์ ชื่นโกสุม ผู้ว่าราชการจังหวัดปทุมธานี ดร.ศันสนีย์ สายะสนธิ ผู้อำนวยการวิทยาลัยการอาชีวศึกษาปทุมธานี นายแพทย์ยิ่งเกียรติ ไพศาลอัชพงษ์ ผู้อำนวยการโรงพยาบาลการุญเวช ปทุมธานี พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า พล.อ.ประยุทธ์ จันทร์โอชา นายกรัฐมนตรี มีความห่วงใยผู้ประกันตนจากกรณีการแพร่ระบาดของโควิด -19  จึงกำชับกระทรวงแรงงาน บูรณาการร่วมกับมหาดไทย และ สปสช. เพิ่มช่องทางหรือทางเลือกเพื่อบริการผู้ประกันตนให้ได้รับการตรวจอย่างรวดเร็ว ลดความแออัดหรือรอคิวนาน ในวันนี้ผมในฐานะ รมว.แรงงาน และคณะหน่วยงานที่เกี่ยวข้องจึงได้ลงพื้นที่เพื่อตรวจความพร้อมของสถานที่ที่จะเปิดใช้เป็นช่องทางหน่วยบริการตรวจโควิด-19 เพื่อลดความแออัดและอำนวยความสะดวกแก่ผู้ประกันตนตามมาตรา 33,39 และ 40 ที่อยู่ในพื้นที่ จ.ปทุมธานีและใกล้เคียง
นายสุชาติ กล่าวต่อว่า จังหวัดปทุมธานีมีสถานประกอบการจำนวนมาก ปัจจุบันมีผู้ประกันตนจำนวนประมาณ 605,000 คน และอยู่ในพื้นที่สีแดงที่มีผู้ติดเชื้อโควิด-19 การแพร่ระบาดระลอกใหม่ และยังมีผู้ติดเชื้อโควิด-19 ในพื้นที่เพิ่มขึ้นอย่างต่อเนื่อง ดังนั้นสำนักงานประกันสังคมจังหวัดปทุมธานี จึงได้ร่วมกับวิทยาลัยอาชีวศึกษาจังหวัดปทุมธานี จัดตั้งศูนย์คัดกรองไวรัสโคโรนา 2019 เพื่อผู้ประกันตน โดยมีทีมแพทย์จากโรงพยาบาลการุณเวชปทุมธานี ให้การตรวจคัดกรองแก่ผู้ประกันตนตามมาตรา 33,39 และ 40 ในพื้นที่จังหวัดปทุมธานีและใกล้เคียง เป็นระยะเวลา 7 วัน ตั้งแต่วันที่ 24 – 30 เม.ย. 64 เวลา 08.00 -15.00 น.ทั้งนี้ ผู้ที่ต้องการเข้ารับการตรวจคัดกรองสามารถลงทะเบียนผ่านระบบออนไลน์ได้ที่เว็บไซต์ https://sso.icntracking.com/icntracking/self_register.php โดยคลิกเลือกศูนย์คัดกรองจังหวัดปทุมธานี เพื่อจองคิวตรวจโควิด-19 ซึ่งสามารถรองรับการตรวจได้วันละ 1,000 คน รอบเช้า 500 คน และรอบบ่าย 500 คน
ทั้งนี้ เพื่อดูแลผู้ประกันตนที่ติดเชื้อโควิด-19 ให้ได้รับการตรวจรักษาอย่างรวดเร็ว และเป็นส่วนหนึ่งในการสนับสนุนนโยบายรัฐบาลในการลดการแพร่ระบาดของโควิด-19 ของประเทศอีกทางหนึ่งด้วย